b'\n_START_ARTICLE_\nTeam J\xc3\xa6ren\n_START_PARAGRAPH_\nTeam J\xc3\xa6ren er et samarbeidslag mellom en rekke sykkelklubber i Rogaland om ett felles lag til lagkonkurransen i Den Store Styrkepr\xc3\xb8ven Trondheim-Oslo.\n_START_SECTION_\nHistorie\n_START_PARAGRAPH_\nTeam J\xc3\xa6ren ble etablert i januar 2006 etter initiativ i desember 2005, og kj\xc3\xb8rte Styrkepr\xc3\xb8ven f\xc3\xb8rste gang i 2006. 27 ryttere var p\xc3\xa5meldt, 24 stilte til start og 23 fullf\xc3\xb8rte den f\xc3\xb8rste Styrkepr\xc3\xb8ven laget kj\xc3\xb8rte sammen. Laget endte p\xc3\xa5 11.-plass i lagkonkurransen i 2006._NEWLINE_I 2007 hadde interessen for laget og Styrkepr\xc3\xb8ven tatt seg opp og man stilte med 2 lag og over 60 ryttere p\xc3\xa5 startstreken totalt sett i Trondheim. I 2008 hadde interessen tatt seg ytterligere opp og laget stilte med 4 lag, og i 2009 var det ogs\xc3\xa5 fire lag p\xc3\xa5 startstreken for Team J\xc3\xa6ren. To av lagene kj\xc3\xb8rte i de seedete lagkonkurranse puljene med egen mark\xc3\xb8rbil foran feltet i 2009.'